Държавен вестник, бр. 53, 2012 г., стр. 95

БРОЙ  53	
Д Ъ Р Ж А В Е Н  В Е С Т Н И К 	
СТР.  95  
„(1) Статистическите данни по приложение 
№ 2 се изготвят от пристанищните оператори 
на пристанищата за обществен транспорт и от 
собствениците на пристанища по чл. 107 – 109 
ЗМПВВППРБ или на пристанищни съоръже­
ния и се предоставят на съответната реги­
онална дирекция „Морска администрация“ 
в електронен вид и на хартиен носител. По 
изключение данните за малките пристанища, 
в които не е въведена компютърна техника, 
могат да се предоставят само на хартиен 
носител. Хартиеният носител се подписва от 
лицето, което е изготвило статистическите 
данни, и от лицето, оправомощено да пред­
ставлява пристанищния оператор, съответно 
собственика.“
2. Алинея 2 се изменя така:
„(2) Данните по таблица 1.1 от приложение 
№ 2 се предоставят в съответната регионална 
дирекция „Морска администрация“ в 10-дне­
вен срок след изтичане на отчетния месец, 
а данните по таблици 1.5 и 2.1 от приложе­
нието – в 30-дневен срок след изтичане на 
отчетното тримесечие.“
3. В ал. 3 думите „Териториалните дирек­
ции на Изпълнителна агенция „Пристанищна 
администрация“ се заменят с „Регионалните 
дирекции „Морска администрация“ във Варна, 
Бургас, Русе и Лом“.
4. В ал. 4 думите „Териториалните дирек­
ции“ се заменят с „Регионалните дирекции 
„Морска администрация“, а думите „дирекция 
„Експлоатационна годност, регистри и кон­
трол на Изпълнителна агенция „Пристанищ­
на администрация“ се заменят с „дирекция 
„Инспекционна дейност“ на Изпълнителна 
агенция „Морска администрация“.
5. Алинея 6 се изменя така:
„(6) В срок до 60 дни след изтичане на 
отчетното шестмесечие или година Изпъл­
нителна агенция „Морска администрация“ 
предоставя на министъра на транспорта, 
информационните технологии и съобщенията 
обобщена статистическа информация за дей­
ността на морските и речните пристанища за 
съответния период.“
6. Алинея 7 се изменя така:
„(7) Изпълнителна агенция „Морска адми­
нистрация“ предава информацията по чл. 7, 
ал. 7 на Националния статистически институт 
в срок до 3 месеца след края на съответния 
период на наблюдение. Националният ста­
тистически институт изпраща в ЕВРОСТАТ 
данните с тримесечна периодичност в срок 
до 5 месеца след края на периода на наблю­
дение, а данните с годишна периодичност – в 
срок до 8 месеца след края на периода на 
наблюдение.“
§ 9. Създава се чл. 13а:
„Чл. 13а. Предаването на данните в ЕВРОСТАТ
се извършва в съответствие с изискванията на 
националното законодателство и Регламент 
(ЕО) № 223/2009 на Европейския парламент 
и на Съвета от 11 март 2009 г. относно евро­
пейската статистика и за отмяна на Регламент 
(ЕО, Евратом) № 1101/2008 за предоставянето 
на поверителна статистическа информация 
на Статистическата служба на Европейските 
общности, на Регламент (ЕО) № 322/97 на 
Съвета относно статистиката на Общността 
и на Решение 89/382/ЕИО, Евратом на Съве­
та за създаване на Статистически програмен 
комитет на Европейските общности (ОВ, L 
087 от 31.03.2009 г.).“
§ 10. В § 1 на допълнителната разпоредба 
се правят следните изменения и допълнения:
1. В т. 18 думите „чл. 13 от Директива 95/64 
ЕС“ се заменят с „чл. 4, ал. 1 от Директива 
2009/42/ЕО на Европейския парламент и на 
Съвета от 6 май 2009 г. относно статистиче­
ските данни при превоз на товари и пътници 
по море (OB, L 141 от 06.06.2009 г.), изменена с 
Решение 2010/216/ЕС на Комисията от 14 април 
2010 г. за изменение на Директива 2009/42/
ЕО на Европейския парламент и на Съвета 
относно статистическите данни при превоз 
на товари и пътници по море (OB, L 94 от 
15.04.2010 г.) и с Регламент (ЕО) № 1090/2010 
на Европейския парламент и на Съвета от 24 
ноември 2010 г. за изменение на Директива 
2009/42/ЕО на Европейския парламент и на 
Съвета относно статистическите данни при 
превоз на товари и пътници по море (OB, L 
325 от 09.12.2010 г.)“.
2. Създават се т. 19 – 21:
„19. „Превоз на товари и пътници по море“ 
е осъщественото изцяло или частично по 
море придвижване на товари и пътници чрез 
морски плавателни съдове, включително пре­
возването на товари до офшорни инсталации 
и разтоварването в пристанища на добити 
от морското дъно товари. Превозването на 
корабното гориво и запасите на плавателния 
съд не се счита за превоз на товари.
20. „Морски плавателен съд“ е всеки 
кораб, с изключение на тези, които плават 
единствено по вътрешни водни пътища, реки, 
езера, язовири, канали и в акваториите на 
пристанищата.
21. „Произшествие по вътрешните водни 
пътища“ е специфично, удостоверимо, неочак­
вано, необичайно и непреднамерено външно 
събитие, предизвикано от или във връзка с 
експлоатацията на кораб, плаващ по вътрешни 
водни пътища, което е довело до злополука 
по вътрешни водни пътища или до инцидент 
в конкретно време и място, без видима при­
чина, но с видим ефект.“
§ 11. В приложение № 1 към чл. 7, ал. 2 
се правят следните изменения и допълнения:
1. Точка 1.2 се изменя така:
„1.2. Класификация на морските и речните 
съдове според вида им: